प्रथम चरण के चुनाव प्रचार के अंतिम दिन शनिवार को कांग्रेस अध्यक्ष राहुल गांधी ने बस्तर संभाग के जगदलपुर और चारामा में जनसभा की। उन्होंने प्रधानमंत्री के कांग्रेस पर आरोप का जवाब देते हुए कहा कि नक्सलवाद के चलते झीरम घाटी हमले में कांग्रेस ने अपने बड़े नेताओं को खोया है। वह कांग्रेस नक्सलियों का समर्थन कैसे कर सकती है। राहुल ने कहा कि प्रधानमंत्री भले ही जनता को बरगलाने की कोशिश करें, लेकिन जनता सच जानती है।